પાટનગર ગાંધીનગરમાં કિન્નરોના મહાસંમેલનું સમાપન થતાં ભવ્ય શોભાયાત્રા નીકળી હતી. અખિલ ભારતીય કિન્નર સમુદાય દ્વારા આયોજિત આ સંમેલનમાં દેશભરમાંથી ત્રણ હજારથી પણ વધુ કિન્નરોએ હાજરી આપી હતી. સંમેલનનો મુખ્ય હેતુ દિવગંત માસીઓના આત્માઓની યાદમાં ભંડારાનું આયોજન, ગાંધીનગરસ્થિત પંચદેવ મંદિરને છત્તર અર્પણ અને પોતાને સાચા સાબિત કરવાની તક પૂરી પાડવાનો હતો. ગાંધીનગરના ઇતિહાસમાં આ પ્રકારના કિન્નરોના મહાસંમેલનનું સૌપ્રથમ વખત આયોજન કરવામાં આવ્યું હતું. ગાંધીનગરના ફતેપુરા ગામથી વિશાળ સંખ્યામાં કિન્નરો શોભાયાત્રા સાથે પંચદેવ મંદિરે પહોંચ્યા હતા અને કળશ પુજા કરી માતાજીને છત્તર અર્પણ કરવામાં આવ્યું હતું.